INTUCH โบรกฯชูเป็นหุ้น Defensiveแนะนำซื้อเพื่อรับปันผลสูงเป้า 90 บาท
INTUCH โบรกฯชูเป็นหุ้น Defensiveแนะนำซื้อเพื่อรับปันผลสูง โดย DBSV ให้ราคาพื้นฐานไว้ที่ 90 บาท คาดการณ์ Dividend Yield ปี 58 เท่ากับ 6% (ประมาณการเงินปันผลสำหรับปีนี้ไว้ที่ 4.90 บาท/หุ้น โดยให้อัตราการจ่ายปันผล หรือ Payout ratio เท่ากับ 100%)
25 ส.ค. 2558

บล.ดีบีเอสฯ ระบุในบทวิเคราะห์วันนี้ (25 ส.ค.) ว่า บริษัท อินทัช โฮลดิ้งส์ จำกัด (มหาชน) หรือ INTUCH บริษัทกำลังศึกษาเข้าซื้อกิจการหลายดีล โดยตั้งเป้าหมายสัดส่วนมูลค่าเงินลงทุนในการเข้าไปถือหุ้นในบริษัทอื่นภายใน 5 ปี (ปี 57-61) เพิ่มเป็น 25% จากปัจจุบันมีสัดส่วนต่ำกว่า 10%
ปี 57 บริษัทมีกำไรสุทธิ 1.47 หมื่นล้านบาท เติบโต 1.3% เทียบช่วงเดียวกันของปีก่อน โดยในส่วนของ ADVANC ลดลง 106 ล้านบาทเป็น 1.45 หมื่นล้านบาท ขณะที่ของ THCOM เพิ่มขึ้น 195 ล้านบาทเป็น 841 ล้านบาท
แนวโน้มผลประกอบการปี 58 บริษัทตั้งเป้าหมายการเติบโตไว้ที่ 5-7% ซึ่งหลักๆ มาจาก ADVANC และ THCOM) สำหรับ Key Growth ของปี 58 คือ การเติบโตของส่วนแบ่งกำไรจาก THCOM เพราะรับรู้รายได้จากดาวเทียมไทยคม 6 และไทยคม 7 เข้ามาเต็มปี 58 รวมถึง iPSTAR ที่จะให้เช่าช่องสัญญาณได้เพิ่มขึ้น (กำไรสุทธิ THCOM ในครึ่งแรกปี 58 เติบโต 24% เทียบช่วงเดียวกันของปีก่อน เป็น 1.11 พันล้านบาท)
 ขณะที่ส่วนแบ่งกำไรจาก ADVANC คาดว่าจะเติบโตน้อยกว่าเพราะฐานกำไรใหญ่และมีค่าเสื่อมราคาจากการลงทุนโครงข่าย (กำไรสุทธิ ADVANC ในครึ่งแรกปี 58 เติบโต 10% เป็น 19.7 พันล้านบาท)   แนะนำซื้อเพื่อรับปันผลสูง โดย DBSV ให้ราคาพื้นฐานไว้ที่ 90 บาท คาดการณ์ Dividend Yield ปี 58 เท่ากับ 6% (ประมาณการเงินปันผลสำหรับปีนี้ไว้ที่ 4.90 บาท/หุ้น โดยให้อัตราการจ่ายปันผล หรือ Payout ratio เท่ากับ 100%) 